એક ડોક્ટર તરીકે મેં જવાનોના વૃદ્ધ માબાપની વેદના પણ જોઈ છે અને જ્યારે બર્ફીસ્તાનમાં ફસાયેલા જવાનોના ઘરેથી અમંગલ સમાચાર મળે ત્યારે એની કરુણતાને પણ અનુભવી છે. જ્યારે એકનો એક પુત્ર છથી આઠ મહિના સુધી ઘરે ન આવી શકે ત્યારે બીમારીથી અધમૂઆ થઈ ગયેલા ઘરડાં માબાપની દર્દભરી દાસ્તાન સાંભળીને હ્રદય દ્રવી જાય છે. આર્મી બલિદાન માંગે છે, માત્ર પ્રાણનું નહીં, સ્વાર્થ અને સુખસગવડતાનું પણ. મેં અને મારા માતાપિતાએ પણ અમારા સપનાં અને સુખ-સુવિધા બાજુ પર રાખી દેશસેવામાં જીવન સમર્પિત કર્યું છે. બસ.. જયહિંદ..